**NOTA INFORMATIVĂ**

*la proiectul hotărârii Guvernului cu privire la modificarea unor hotărâri ale Guvernului*

Prin Hotărârea Guvernului nr. 326 din 17 aprilie 2018, au fost aprobate obiectivele, cerințele și condițiile parteneriatului public – privat pentru construirea unui complex locativ cu locuințe de serviciu destinat funcționarilor publici cu statut special din cadrul Ministerului Afacerilor Interne și modificarea unei hotărâri de Guvern.

În cadrul proiectului de parteneriat public – privat au fost identificate și propuse parteneriatului două terenuri cu suprafața totală de 7,2461 ha, amplasate în mun. Chișinău, str. N. Testemițanu, nr. 31, iar pentru a evita tergiversarea obținerii actelor necesare construirii complexului locativ datorată faptului construirii locuințelor de serviciu pe două terenuri distincte, dar învecinate, Ministerul Afacerilor Interne a optat pentru procedura de comasare a acestora.

Astfel, prin Ordinul MAI nr. 120 din 03 aprilie 2018 a fost dispusă comasarea bunurilor imobile, prin formarea unui singur bun imobil, cu un număr cadastral unic aplicat pentru teren și alt număr cadastral pentru construcția nefinalizată aflată pe terenul menționat.

La etapa de comasare tehnică a terenurilor și obținerea unui număr cadastral unic, a fost comisă o eroare de ordin tehnic, implicit la aplicarea numărului cadastral, datorată inițial transferului datelor grafice din sistemul de coordonare L. Chișinău în M.R. 99.

Respectiv, reieșind din necesitatea corectării unor erori tehnice datorate transferului datelor grafice în sistemul de coordonare privind numărul cadastral al bunului imobil care constituie obiect al parteneriatului public – privat, se impune amendarea Hotărârii Guvernului nr. 326 din 17 aprilie 2018 și anexa nr. 1 la Hotărârea Guvernului nr. 419 din 18 iunie 2012.

Este important de menționat că, amendamentele propuse în proiect vizează ajustarea datelor cadastrale în conformitate cu datele Registrului bunurilor imobile deținut de Agenția Servicii Publice, obținute ca urmare a comasării bunurilor imobile învecinate, identificate inițial prin numerele cadastrale 0100101.882 și 0100101.882.01, iar după comasarea celor două terenuri a fost obținut un singur teren pe suprafața căruia se află o construcția nefinalizată. Or, conform extrasului din Registrul bunurilor imobile, după comasare, bunurile imobile sunt identificate cu numerele cadastrale 0100101.1221 (terenul) și 0100101.1221.01 (construcția nefinalizată).

Totodată, ținând cont de procedura de comasare demarată, se impune și ajustarea anexei nr. 1 la Hotărârea Guvernului nr. 419 din 18 iunie 2012, iar Ministerul Afacerilor Interne optează pentru o nouă redacția a poziției nr. 19 și abrogarea poziției nr. 20. De altfel, parteneriatului public – privat a fost propus un singur bun imobil, acesta fiind terenul cu suprafața de 7,2461, fapt pentru care decade necesitatea păstrării poziției nr. 20 ce identifică construcția nefinalizată aflată pe terenul menționat în poziție nr. 19.

Noua redacția a poziției nr. 19 din anexa nr. 1 la Hotărârea Guvernului nr. 419 din 18 iunie 2012, identifică terenul amplasat pe str. N. Testemițanu, nr. 31, suprafața totală a acestuia după comasare și numărul cadastral unic atribuit în Registrul bunurilor imobile, cu indicarea de asemenea că pe teren este amplasată construcția nefinalizată cu suprafața de 654.0 m2.

Prin urmare, proiectul actului normativ implică amendamente de ordin tehnic datorate procesului de comasare efectuat în conformitate cu prevederile Ordinului MAI nr. 120 din 03 aprilie 2018 și transferului datelor grafice în sistemul de coordonare L. Chișinău în M.R. 99.

Implementarea amendamentelor propuse, nu implică alocarea mijloacelor financiare.

**Ministru Alexandru JIZDAN**